Den Vest-Sjællandske Avis, 1829-06-06
Til Warschan er ankommen en officiel Rapport fra Armeen, som er meddeelt i den Preussiske Statstidende og er af følgende Jndhold: Feldttoget ved Donau har begyndt med at indslutte den vigtige Fæstning Silistria, som er udført den 5te (17de Mai paa en ligesaa kraftfuld som følgerig Maade. Hovedqvarteret var nogen Tid tilforn blevet forlagt paa hiin Side af Donau til Tschernovodi. Efter at Overgeneralen Greve Diebitsch havde der trukket flere Tropper sammen, saa rykkede han den 1ste (13de) Mai i Spidsen for 21 Batailloner tilligemed 16 Eskadroner Cavallerie og nogle Kosakregimenter over Kusgun til Silistria. Den store Landevei overRassevat stod formedelst Donauflodens Oversvømmelse under Vand og Tropperne maatte paa de meget vanskelige Veie kæmpe med alleslags Vanskeligheder; men den Tanke, at de nu rykkede imod Fienden opmuntrede dem til at udholde Besværlighederne med den største Kappelyst. Den 5te (17de) Mai Kl. 3 om Morgenen ankom Corpset ved Byen Almalui, 5 Verster fra Silistria, uden paa Marschen at være stødt paa Fienden, (denne Beretning viser saaledes, at alt det er Løgn, som er bleven fortalt om den store Træfning ved Tichernovodi.) Overgeneralen deelte her Armeen i 3 Colonner. Den høire Fløi under Gen. Lieuten. Bartholome, den midterste under Gen. Major Laschkievitsch og den venstre under Gen. Lieuten. Krassovsky. Den første stødte paa Fienden, som omtrent var 5000 Md. stærk, og som holdt nogle Forskandsninger besatte, hvilke vi i forrige Aar havde opført to Ver ster fra Silistria. Et livfuldt Angreb, som et Regiment Kosakker fra det sorte Hav, foretog sig i Overgeneralens Paasyn imod en Masse Tyrkisk Cavallerie, som var posteret paa Høiene blev Signalet til et almindeligt Angreb. Jnfanteriet, som rykkede rask bag efter, angreb med samme Jver, Fienden blev kastet, og i et Qvarteer fordrevne fra alle de Forskandsninger, som han holdt besat paa denne Punkt. Colonnen i Centrum fulgte dette Exempel. Den venstre derimod fandt nogen stærkere Modstand, og da den maatte giøre en større Omvei, saa ankom den først Kl. 2 om Eftermiddagen, efterat General Krassovsky, havde ladet Tropperne hvise en Time, saa førte han den imod to fiendtlige Skandser, som baade vare stærke og havde en fordeelagtig Beliggenhed; men de bleve borttagne i et Øieblik. Da nu Tyrkerne saaledes vare tilbagedrevne paa alle Punkter, saa søgte de kun at komme tilbage til Fæstningen. Vor Donau-Florille, som blev commanderet af Contreadmiral Patiniotti, understøttede disse Operationer, saa at Jndslutningen af den meget udstrakte Fæstning Silistria blev ikke allene fuldstændig tilveiebragt i en eneste Dag; men man kom endog Voldene saa nær, at man var kun et Kardetschskud fra dem. Natten derpaa opfangede vore Kolakforposter en Tyrkisk Coureer, som Paschaen af Silistria havde afsendt til Storvezieren i Schumlafor at underrette ham om at Fæstningen nu v., indsluttet, og for indstændig at bede om Hielp Fiendens Tab den 5te (17de Mai, kan anslaaes imellem 4 til 500 Mand Døde og Saarede, og vores til 150 Mand deels Døde og deels Saarede. Den Broe, som er bygget ved Kallarasch og hvis Fuldendelse var bleven forsinket formedelst Vandets Stigen, skal inden 2 til 3 Dages Forløb blive fuldført, ligesom den ved Hirsovaer det, hvorved Forbindelsen med den venstre Donaubred skal blive lettet. Communicationerne imellem Beleiringscorpset og Stæderne Basardschik, Kosludschi og Pravodi er fuldkomment sikkrede, og de Streifecorps, som ere blevne udsendte for at recognoscere, have kun truffet paa fiendlige Marodeure. Admiral Greigh har, efterat han i Sizopolis havde faaet Efterretning om at den Tyrkiske Flaade var udløbet i det sorte Hav, ilet med at stikke i Søen for at gaae den i Møde. (J England vilde man vide at 1100 Matroser vare ankomne fra Alexandrig til Constantinopel.) Til disse Beretninger tilføier den Preussiske Statstidende, at de flere Gange gientagne Rygter om at Tyrkerne have besat Baltschik og Kavarna, og om at de havde paa nye erobret Stzopolis ere blevne tilstrækkeligt giendrevne ved forestaaende Jndberetning. Efterat man har læst denne Rapport, og har saaledes erfaret, at der slet ikke er forefaldet noget af alt det, hvorom Aviserne have vidt og bredt fortalt os, saa bliver man lidt mistænkelig ved alle de Rygter man faaer og Krigsbegivenheder, og som saa ofte kun udbredes af Animositet eller af Egennytte. Man kan derfor gierne springe de Rygter over, som man paa nye har faaet ved den sidste Post, da man tydelig kan see, at de slet ingen Grund have, og ere kun et Opkaag af gamle Relationer og tillige hinanden modsigende. Maaskee de Rygter, som ere i Omløb om Naturbegivenheder ere mere paalidelige end de politiske, saaledes at Donauen skal være steget meget over sine Bredder og ødelagt mange Magaziner i Gallatsch, Jsakdschi og Jsmail, at man den 5te Mai har i Bucharest havt 3 heftige Jordrystelser. (Ogsaa i Constantinopel og Adrianopel skal Jorden have rystet heftig den 11. April og gjort megen Skade). Det der tales meest om er og smitsomme Sygdomme, som skulle grassere i Fyrstendømmerne. 12,000 Mennesker skulle der ligge syge. Staden Fokschan skal være spærret. Mange Personer skulle blive hemmeligt begravne, og det skal være forbudt at tale om Pesten. Det som meest synes at bekræfte disse Efterretninger, er at der skrives fra Siebenburgen, at Sanitetscordonen paa Grændsen bliver forstærket formedelst de Efterretninger og Pesten som ere indløbne fra Fyrstendømmerne. Men imod disse Rygter kan indvendes: at alle disse Efterretninger ere af et langt ældre Datum end den Russiske Krigsberetning, og at denne Smitsot er i det mindste ikke saa stor, at den har forhindret den Russiske Armee fra at marschere frem. - J Jassy bliver udgivet et Ugeblad under Navn af den Valachiske Bie, og i Bucharest et andet under Navn af den Valachiske Coureer. Af disse Blade sees, at der er forundet Jndvaanerne en Maaneds Friehed for at besørge Transporter for at besaae deres Jorder, hvorfor der(Forts.) bliver baaret megen Omsorg.